open-index/open-wikipedia-markdown huggingface dataset:
Tenacious D

Οι **Tenacious D** είναι αμερικανικό rock ντουέτο, δημιουργημένο στο Λος Άντζελες, Καλιφόρνια, το 1994. Το ντουέτο αποτελείται από τον βασικό τραγουδιστή και κιθαριστή, Τζακ Μπλακ και από τον βασικό κιθαριστή και τραγουδιστή, Κάιλ Γκας. Έως τώρα έχει κυκλοφορήσει 3 άλμπουμ: *Tenacious D* (2001), *The Pick of Destiny* (2006) και *Rize of the Fenix* (2012). Από τη στιγμή που κυκλοφόρησε ο πρώτος δίσκος, στις ζωντανές εμφανίσεις τους καθώς και στα άλμπουμ τους, εμφανίζονται ως ολοκληρωμένη μπάντα, συμπεριλαμβανομένου του Τζον Κονέσκι για παράδειγμα. Ενώ ο ντράμερ Ντέιβ Γκρολ (Nirvana, Foo Fighters), έχει εμφανιστεί σε όλα τα άλμπουμ τους.

Μία πρώτη δημοτικότητα, το ντουέτο, έτυχε το 1997, όταν πρωταγωνιστούσε στην τηλεοπτική σειρά *Tenacious D* και ξεκίνησαν να εμφανίζονται ως support σε μεγάλα rock γεγονότα. Το 2001, ήρθε και ο πρώτο δίσκος, στον οποίον πλέον ήταν full band. Στον επόμενο χρόνο κυκλοφόρησε και το πρώτο τους single, *Tribute*, το οποίο ήταν το πιο επιτυχημένο του σχήματος, φτάνοντας στην πρώτη δεκάδα οποιοδήποτε charts, έως όμως το single *The Metal*, το οποίο το παρουσίασαν στο *[[Saturday Night Live]]*. Το 2006, πρωταγωνίστησαν στην ταινία *[[Tenacious D in The Pick of Destiny]]*, γράφοντας και όλο το soundtrack της. Κατόπιν, για εμπορικούς λόγους πήγαν και σε παγκόσμια περιοδεία, πρώτη φορά ως full band. Στις 15 Μαΐου 2012, κυκλοφόρησαν τον τελευταίο δίσκο τους, ονόματι *Rize of the Fenix*.

Χαρακτηριστικό του συγκροτήματος είναι η θεατρική ερμηνεία του Τζακ Μπλακ, και οι κιθαριστικές ικανότητες του Κάιλ Γκας. Οι κριτικοί τους έχουν χαρακτηρίσει ως μία μίξη πρόστυχου κωμικού παραλογισμού με rock μουσική, καθώς και "mock rock". Τα τραγούδια τους συνήθως είναι ένα διάλογος μεταξύ των δύο καλλιτεχνών, στον οποίον λένε πόσο καλοί είναι στη μουσική και στο σεξ, καθώς επίσης μιλούν για τη φιλία, την κάνναβη κ.ά. Οι διάλογοι αυτοί έχουν φέρει σε συμπέρασμα κάποιους κριτικούς να τους αποδίδουν του στιχουργικού στυλ της rock opera.

## Μέλη
### Αυθεντικά μέλη
* Τζακ Μπλακ – πρώτη φωνή, ρυθμική κιθάρα (1994 έως σήμερα)
* Κάιλ Γκας –  πρώτη κιθάρα, φωνή (1994 έως σήμερα)

### Περιστασιακά μέλη
* Τζον Κονέσκι – ηλεκτρική κιθάρα, υποστηρικτικά φωνητικά (2005 έως σήμερα)
* Τζον Σπάικερ – μπάσο, υποστηρικτικά φωνητικά (2005 έως σήμερα)
* Σκοτ Σίβερ   – ντραμς, κρουστά (2011 έως σήμερα)

### Πρώην μέλη
* Μπρουκς Γουάκερμαν – ντραμς, κρουστά (2006 - 2015)παίζει στους bad religion

## Δισκογραφία
* *[[Tenacious D (άλμπουμ)|Tenacious D]]* (2001)
* *[[The Pick of Destiny]]* (2006)
* *[[Rize of the Fenix]]* (2012)

## Βραβεύσεις

## Παραπομπές


## Εξωτερικοί σύνδεσμοι

*
*https://web.archive.org/web/20141218101556/http://tenaciousdciples.com/


Κατηγορία:Νικητές Kerrang! Awards
Κατηγορία:Rock ντουέτα
Κατηγορία:Αμερικανικά μουσικά ντουέτα
Κατηγορία:Αμερικανικά κωμικά ντουέτα
Κατηγορία:Rock συγκροτήματα από Καλιφόρνια
Κατηγορία:Μουσικά συγκροτήματα από το Λος Άντζελες
Γεώργιος του Όλντενμπουργκ

Ο **Γεώργιος** (δανικά: *Georg*, 9 Μαΐου 1784 - 27 Δεκεμβρίου 1812) του Οίκου του Σλέσβιχ-Χόλσταϊν-Γκόττορπ ήταν δούκας του Ολδεμβούργου. Η ανιψιά του, Αμαλία, έγινε σύζυγος του Όθωνος, Βασιλιά της Ελλάδας.

## Βιογραφία
Ο *Πέτρος Φρειδερίκος Γεώργιος* ήταν το δεύτερο παιδί και ο δευτερότοκος γιος του Πέτρου Α΄ του Ολδεμβούργου και της Φρειδερίκης, κόρης του Φρειδερίκου Β΄ Ευγένιου της Βυρτεμβέργης.

Το 1785, όταν ήταν ενός έτους, η μητέρα του απεβίωσε σε 20 ετών μετά από τη γέννα του θνησιγενούς της παιδιού. Το ίδιο έτος ο πατέρας του έγινε επίσκοπος της Λυβέκης και επίτροπος του εξαδέλφου του, Πέτρου Φρειδερίκου Γουλιέλμου, που ήταν ανίκανος διανοητικά. Εκπαιδεύτηκε μαζί με τον αδελφό του, Αύγουστο, στο σπίτι, υπό την επίβλεψη του πατέρα τους, το διάστημα 1788-1803. Μετά οι δύο τους συνέχισαν στο Πανεπιστήμιο της Λειψίας. Το 1805-1807 ταξίδευσαν εκτεταμένα στην Αγγλία και τη Σκωτία.

Το 1808 το Ολδεμβούργο καταλήφθηκε από Γαλλο-Ολλανδικά στρατεύματα. Ο Γεώργιος εστάλη στη Ρωσία να μείνει με τους συγγενείς του, μια και ο Παύλος της Ρωσίας ήταν δεύτερος εξάδελφός του. Ο γιος του, Αλέξανδρος Α΄, τον διόρισε κυβερνήτη της Εσθονίας.

Το 1809 ο Ναπολέων Βοναπάρτης συνειδητοποίησε ότι η σύζυγός του, Ιωσηφίνα, πλέον 46 ετών, δεν θα του έκανε απογόνους και αποφάσισε να την διαζευχθεί. Ζήτησε ως σύζυγο την Αικατερίνη, κόρη του Παύλου της Ρωσίας. Η μητέρα της, αυτοκράτειρα Μαρία Φιόντοροβνα (γεννηθείσα ''Σοφία Δωροθέα της Βυρτεμβέργης''), τρομοκρατήθηκε, και την πάντρεψε αμέσως με τον ανιψιό της, Γεώργιο, γιο της αδελφής της, Φρειδερίκης. Την ημέρα του γάμου του ο Γεώργιος διορίστηκε κυβερνήτης του Τβερ, Γιαροσλάβλ και Νόβγκοροντ. Η Αικατερίνη ήταν όμορφη, ζωντανή και αφοσιωμένη στον σύζυγό της. Έζησαν στο Τβερ και ο Γεώργιος ήταν γνωστός ως *Γκεόργκι Πετρόβιτς, Πρίγκιπας Ολντενμπύρσκι*. Απέκτησαν δύο παιδιά.

Το 1811 το Ολδεμβούργο προσαρτήθηκε στη Γαλλία. Αυτό ήταν προσβολή για τον αδελφό της Αικατερίνης. Με την ήττα του Ναπολέοντα το μεγάλο δουκάτο αποδόθηκε στον Πέτρο Α΄. Ο Γεώργιος ορίστηκε κυβερνήτης του Βόλγα, αλλά απεβίωσε από τύφο το 1812 σε ηλικία 28 ετών. Η χήρα του παντρεύτηκε το 1816 τον Γουλιέλμο Α΄, εξάδελφο του Γεωργίου, όμως απεβίωσε το 1819. Τα παιδιά του Γεωργίου ανάθρεψε ο μοναδικός αδελφός του, Αύγουστος. Το 1829 απεβίωσε ο πατέρας του και τον διαδέχθηκε ο Αύγουστος ως μέγας δούκας του Ολδεμβούργου.

## Οικογένεια
Νυμφεύτηκε το 1809 την εξαδέλφη του, Αικατερίνη Πάβλοβνα, κόρη του Παύλου της Ρωσίας, και είχε τέκνα:
* Αλέξανδρος (1810 - 1829).
* Πέτρος (1812 - 1881), Δούκας του Ολδεμβούργου.

## Πρόγονοι

## Παραπομπές


## Πηγές
* Grab, Alexander I. (2003). *Napoleon and the Transformation of Europe*. New York: Palgrave Macmillan. ISBN 0-333-68274-2
* Seton-Watson, Hugh (1988). *The Russian Empire, 1801-1917*. New York: Oxford University Press. ISBN 0-19-822152-5
* Theodor Merzdorf (1875), "Paul Friedrich August (Großherzog von Oldenburg)", *Allgemeine Deutsche Biographie (ADB)* (γερμ.), 1, Leipzig: Duncker & Humblot, σελ. 667–669

Κατηγορία:Δούκες του Όλντενμπουργκ
Καρυά Πατρών

:*Για οικισμούς με ίδιο όνομα στην Αχαΐα, δείτε: [[Καρυά Αχαΐας]]*

Η **Καρυά** είναι οικισμός  της Αχαΐας, ο οποίος υπάγεται διοικητικά στην Δημοτική Κοινότητα Ελικίστρας του Δήμου Πατρέων. Είναι μια αμφιθεατρική περιοχή κτισμένη στους πρόποδες του Παναχαϊκού όρους. Κατά την απογραφή του 2021, η Καρυά είχε πληθυσμό 605 μόνιμους κατοίκους. Απέχει οδικώς περίπου 8 χιλιόμετρα από το κέντρο της Πάτρας.

## Τοποθεσία
Η Καρυά βρίσκεται χτισμένη σε υψόμετρο 250 - 350 μέτρων περίπου, στους δυτικές απολήξεις του Παναχαϊκού όρους, ανατολικά της πόλης της Πάτρα και απέχει οδικώς 8 χιλιόμετρα περίπου από το κέντρο της. Γειτνιάζει με την Ελικίστρα, το Νέο Σούλι, τον Ριγανόκαμπο, το Ρυάκι, τον Ρωμανό και το Πουρναρόκαστρο.

## Γενικά στοιχεία
Η ονομασία της κατά μία άποψη είναι φυτωνυμική, από τις καρυδιές που φύονται στην περιοχή. Κατά άλλη γνώμη οι κάτοικοι της προήλθαν από την Καρυά Βοιωτίας.

Η περιοχή του οικισμού αναφέρεται ως αγροτική έκταση που δόθηκε σε πρόσφυγα από την Αθήνα το 1690, ενώ πριν άνηκε σε κάποιον Τούρκο, ωστόσο παρέμενε ακατοίκητη μετά την Τουρκοκρατία. Αναγνωρίστηκε ως διακριτός οικισμός το 1971.

Σε παλιά τοπογραφικά της περιοχής αναφέρεται ως συνέχεια του Πουρνάροκαστρο. 

Οι πρώτοι κάτοικοι του οικισμού είναι συνήθως από Πουρναροκάστρο όπου κατέβηκαν ποιο χαμηλά.

Ο ναός της περιοχής Καρυάς είναι αφιερωμένος στην Αγία Τριάδα.

## Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Καρυάς Πατρών. eetaa.gr. Ανακτήθηκε: 24/10/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Πατρέων
Rock Star

Ο τίτλος **Rockstar** ή **Rock Star** μπορεί να αναφέρεται:

## Κινηματογράφος
* *[[Rock Star (ταινία, 2011)]]*, αμερικανική ταινία
* *[[Rockstar (ταινία, 2011)]],* ινδική ταινία
* *[[Rockstar (ταινία, 2015)]],* ινδική ταινία

## Τηλεόραση
* *[[Rock Star (τηλεοπτική σειρά)]]*

## Μουσική
* Rockstar (τραγούδι, Nickelback)
* Rockstar (τραγούδι, Poison)
* Rockstar (τραγούδι, Post Malone)
* Rock Star (τραγούδι, Χάνα Μοντάνα)

κ.ά. 

## Άλλα
* Rockstar Games, εταιρεία κυκλοφορίας βιντεοπαιχνιδιών
Βενετικό δημοψήφισμα αυτονομίας 2017

Το** βενετικό δημοψήφισμα αυτονομίας 2017** πραγματοποιήθηκε στις 22 Οκτωβρίου στη Βενετία της Ιταλίας. Το δημοψήφισμα δεν ήταν δεσμευτικό, αλλά ήταν πιθανό να έχει συνέπειες, όσον αφορά τις διαπραγματεύσεις μεταξύ της ιταλικής κυβέρνησης και αυτής του Βένετο, καθώς η περιφερειακή κυβέρνηση θα ζητούσε περισσότερες εξουσίες, εάν το "ναι" κέρδιζε. Σύμφωνα με τον Μάριο Μπερτολίσι, καθηγητή δικαίου και σύμβουλο της περιφερειακής κυβέρνησης, το δημοψήφισμα επρόκειτο να είχε "συστατική εξουσία". Είχε χαρακτηρισθεί και άχρηστο. Τελικά, το «ναι» επικράτησε με ποσοστό 98.1%, έναντι του "όχι" που έλαβε μόλις 1.9%, ωστόσο η προσέλευση στην εκλογική διαδικασία ήταν πολύ χαμηλή, της τάξεως του 57.2%.

## Ιστορικό

Η ημερομηνία του δημοψηφίσματος ανακοινώθηκε από τον πρόεδρο του Βένετο, τον Λούκα Ζαΐα, τον Απρίλιο του 2017 μετά από δεκαετίες συζητήσεων και προσπαθειών υποστηρικτών του βενετσιάνικου εθνικισμού, ο οποίος ανέδειξε τη δεκαετία του 1980-90. Τόσο το 1992 όσο και το 2000 το Συνταγματικό Δικαστήριο απέρριψε προτάσεις για παρόμοια δημοψηφίσματα που υπέβαλε το Περιφερειακό Συμβούλιο της Βενετίας.

Το 2014 το Plebiscito.eu, μια δευτερεύουσα βενετική οργάνωση και η υποτιθέμενη διακλαδική επιτροπή, διοργάνωσε ένα διαδικτυακό ανεπίσημο δημοψήφισμα ανεξαρτησίας. Τον Ιούνιο του 2015 το Συνταγματικό Δικαστήριο έκρινε ότι το δημοψήφισμα για την ανεξαρτησία ήταν αντίθετο προς το Σύνταγμα, αλλά ενέκρινε ένα δημοψηφίσματα αυτονομίας με το ερώτημα "Θέλετε να αποδοθούν στην περιφέρεια του Βένετο περαιτέρω μορφές και ειδικοί όροι αυτονομίας;" Η Λομβαρδία, που γειτνιάζει με το Βένετο στα ανατολικά, διεξήγαγε παρόμοιο δημοψήφισμα στις 22 Οκτωβρίου. Τόσο ο Ζαΐα όσο και ο Πρόεδρος της Λομβαρδίας Ρομπέρτο Μαρόνι είναι μέλη της Λέγκας του Βορρά και, συγκεκριμένα, της Λέγκα Βένετα και της Λέγκα Λομπάρντα, αντίστοιχα. Το LN είναι ισχυρός υποστηρικτής της ομοσπονδιακής μεταρρύθμισης, αλλά στην περίπτωση αυτή τα δημοψηφίσματα υποστηρίζονται επίσης από το Κίνημα των Πέντε Αστέρων. Το περιοδικό *[[The Economist]]*, το οποίο στοιχηματίζει ότι θα κυριαρχήσει το στρατόπεδο "ναι", προβλέπει επίσης ότι, λόγω του αντιληπτού «αντινότιου κώνου» της ψηφοφορίας, οι «εθνικές φιλοδοξίες» του Ματέο Σαλβίνι, ομοσπονδιακού γραμματέα του LN, θα επηρεαστούν αρνητικά με μια ηχηρή νίκη, ενώ ο Ζαΐα θα μπορούσε να γίνει ο «μελλοντικός ηγέτης του κόμματος».

## Παραπομπές


Κατηγορία:Δημοψηφίσματα το 2017
Κατηγορία:Δημοψηφίσματα στην Ιταλία
Δημοψηφισμα
Λυκία Οδός

μικρογραφία|280px|Χάρτης της Λυκίας Οδού
Η **Λυκία Οδός** είναι μονοπάτι μεγάλου μήκους στην Τουρκία κατά μήκος μέρους της ακτής της αρχαίας Λυκίας. Έχει μήκος περίπου 540 χιλιόμετρα και εκτείνεται από το Ολουντενίζ (Ölüdeniz), κοντά στη Μάκρη, στο Γκεγίκμπαϊρί (Geyikbayırı), περίπου 20 χιλιόμετρα από την Αττάλεια. Έχει σήμανση με κόκκινες και λευκές λωρίδες, κατά σύμβαση Grande Randonnee.
μικρογραφία|δεξιά|280px|Η Λυκία Οδός περνάει από την Κοιλάδα των Πεταλουδών
μικρογραφία|δεξιά|280px|Οι παράλληλες κόκκινες και λευκές γραμμές δείχνουν το δρόμο στους περιπατητές. Κατά μήκος της Λυκίας Οδού υπάρχουν πολλά τέτοια σημάδια σε βράχους και δέντρα.

Από το 2010 διοργανώνεται στην ιστορική οδό ένας διεθνής πολυήμερος ορεινός υπερμαραθώνιος, που ονομάζεται Υπερμαραθώνιος Λυκίας Οδού. Η εκδήλωση τρέχει προς τα ανατολικά, σε μια διαδρομή περίπου 220-240 χιλιομέτρων από το Ολούντενίζ στην Αττάλεια μέσα σε έξι μέρες.

## Δείτε επίσης
* Τουρκική Ριβιέρα

## Αναφορές


## Εξωτερικοί σύνδεσμοι
* Βάση δεδομένων αναφοράς και GPS εφαρμογές 
* Πεζοπορία στην Τουρκία πληροφορίες
* Η ιστοσελίδα του οργανισμού που διαχειρίζεται το μονοπάτι
* 
* Lycian Ultramarathon

Κατηγορία:Λυκία
Κατηγορία:Αθλητισμός στην Τουρκία
Ένωση Σωματείων Πετοσφαίρισης Θράκης – Ανατολικής Μακεδονίας

Η **Ένωση Σωματείων Πετοσφαίρισης Θράκης – Ανατολικής Μακεδονίας** (**Ε.Σ.ΠΕ.ΘΡ.ΑΝ.ΜΑΚ.**) είναι ο υπεύθυνος φορέας για το άθλημα της πετοσφαίρισης στην Περιφέρεια Ανατολικής Μακεδονίας και Θράκης και στο Νομό Σερρών. Εδρεύει στην Αλεξανδρούπολη και είναι η Α΄ Διοικητική Περιφέρεια της Ελληνικής Ομοσπονδίας Πετοσφαίρισης.

Η Ε.Σ.ΠΕ. Θράκης – Ανατολικής Μακεδονίας αποτελεί τη διοργανώτρια αρχή των περιφερειακών πρωταθλημάτων και κυπέλλων στην περιοχή δικαιοδοσίας της.

## Ιστορία
Πριν την ιδρυση της Ενωσης υπήρχαν οι τοπικές επιτροπές. Το 1969, συστάθηκε η **Τοπική Επιτροπή Αθλοπαιδιών Ανατολικής Μακεδονίας - Θράκης**, την οποία διαδέχθηκε το 1970 η Τοπική Επιτροπή Βόλλεϋ Ανατολικής Μακεδονίας - Θράκης. 

Το 1983 στην Αλεξανδρούπολη, ιδρύθηκε η **Ένωση Πετοσφαιρικών Σωματείων Θράκης** (Ε.ΠΕ.Σ. Θράκης) η οποία μετονομάστηκε το 2003 σε Α΄ Διοικητική Περιφέρεια Ε.Ο.ΠΕ. – Ένωση Σωματείων Πετοσφαίρισης Θράκης / Ανατολικής Μακεδονίας.

;Τοπική Επιτροπή Αθλοπαιδιών Ανατολικής Μακεδονίας - Θράκης

## Διοργανώσεις
Η Ε.Σ.ΠΕ. Θράκης – Ανατολικής Μακεδονίας διοργανώνει πρωταθλήματα και κύπελλα ανδρών, γυναικών και τμημάτων υποδομής. Το πρωτάθλημα ανδρών αποτελεί τον Δ΄ Όμιλο της Β΄ Εθνικής, ενώ το πρωτάθλημα γυναικών αποτελεί τον Δ΄ Όμιλο χωρισμένο σε 1ο Ανατολικό και 2ο Δυτικό της Β΄ Εθνικής.

## Αθλητικά Σωματεία
Τα αθλητικά σωματεία που ανήκουν στην Ε.Σ.ΠΕ. Θράκης – Ανατολικής Μακεδονίας είναι τα εξής:

* Α.Ο. Νέας Βύσσας
* Α.Ο. Ορεστιάδας
* Α.Σ. Άθλος Ορεστιάδας
* Γ.Α.Σ. Σπάρτακος Διδυμοτείχου
* Α.Σ.Α. Έβρος Σουφλίου
* Γ.Α.Σ. Θύελλα Φερρών
* Γ.Σ. Φοίνικας Αλεξανδρούπολης
* Α.Ο. Αμαζόνες Μαΐστρου - Αλεξανδρούπολης 2011
* Γ.Ε. Αλεξανδρούπολης
* Γ.Σ.Γ. Νίκη Αλεξανδρούπολης
* Μ.Γ.Σ. Εθνικός Αλεξανδρούπολης
* Μ.Γ.Σ. Α.Ε. Κομοτηνής
* Α.Σ. Ακαδημία Κομοτηνής
* Α.Σ. Ερμογένης Ξάνθης
* Π.Α.Σ. Θράκες Ξάνθης
* Α.Ο. Χρυσούπολης
* Α.Ο. Ανδροσθένης Θάσου
* Α.Ο. Καβάλα
* Α.Ο. Αμυγδαλεώνας
* Πανδραμαϊκός Α.Ο.
* Γ.Σ. Δράμας
* Σ.Φ.Β. Ερμής Δράμας
* Α.Σ. Γαία Δράμας
* Α.Ο. Άρτεμις Σερρών
* Α.Ο. Σερρών
* Ελπίς Α.Σ. Σερρών

## Πρωταθλήματα
### Κάτοχοι τίτλων (2003- )

## Κύπελλο

### Τελικοί
**Γυναικών**
Οι φιναλίστ προκρίνονταν στη Β' Φαση του Κυπέλλου Ελλάδας.

## Παραπομπές


## Σημειώσεις

## Πηγές
*ΑΡΧΕΙΟ 2011-2024

## Εξωτερικοί σύνδεσμοι
* Επίσημο ιστολόγιο

Κατηγορία:Ένωση Σωματείων Πετοσφαίρισης Θράκης και Ανατολικής Μακεδονίας
Θεαίτητος (κρατήρας)

Ο **Θεαίτητος** (Theaetetus) είναι κρατήρας στην ορατή από τη Γη πλευρά της Σελήνης, με διάμετρο 25χιλιόμετρα. Βρίσκεται στα νοτιοανατολικά του κρατήρα Κασίνι, κοντά στο ανατολικό άκρο της Θάλασσας των Βροχών, σε σεληνογραφικές συντεταγμένες 37,0° βόρειο πλάτος και 6,0° ανατολικό μήκος. Στα ανατολικά του υψώνεται η οροσειρά του σεληνιακού Καυκάσου, ενώ στα νοτιοδυτικά του Θεαίτητου βρίσκεται ο ευδιάκριτος κρατήρας Αρίστυλλος.

Ο κρατήρας πήρε το όνομά του προς τιμή του αρχαίου Έλληνα γεωμέτρη Θεαίτητου.

## Χαρακτηριστικά
Το χείλος του Θεαίτητου πλησιάζει περισσότερο στο πολυγωνικό παρά στο κυκλικό σχήμα, έχοντας απλώς μια ελαφρά καμπύλωση στις κορυφές. Υπάρχει μία μικρή εξωτερική ανύψωση (τείχος) και ελαφρά κεντρική ανύψωση στον πυθμένα του κρατήρα, ενώ κατά τα άλλα το εσωτερικό του είναι σχετικώς ομαλό. Το βάθος του πυθμένα είναι 2,8 χλμ. κάτω από το επίπεδο της γύρω Θάλασσας των Βροχών. Κάποιες ακτίνες που προέρχονται από τον Αρίστυλλο περιβάλλουν τον Θεαίτητο: μία μεγαλύτερη στα δυτικά και δύο μικρότερες στα νότια.

[thumb|right|255px|Πλάγια άποψη του κρατήρα από την αποστολή ''[Απόλλων 15'']]
Κατά το παρελθόν ο Θεαίτητος έχει αναφερθεί ως τοποθεσία ενός πιθανού παροδικού σεληνιακού φαινομένου: Το 1902 ένα λευκό σύννεφο παρατηρήθηκε για λίγο κοντά στον κρατήρα. Από άλλες παρατηρήσεις, όπως αυτές των Πάτρικ Μουρ και Ουίλλιαμ Χένρι Πίκερινγκ, καταγράφηκαν επίσης ασυνήθιστα φαινόμενα στην περιοχή.

## Πηγές

* 
* 
* 
* 
* 
* 
* 
* 
* 
* 
* 
* 

Θεαιτητος
Ποσειδώνιος (κρατήρας)

Ο **Ποσειδώνιος** (Posidonius) είναι μεγάλος κρατήρας στην ορατή από τη Γη πλευρά της Σελήνης, με διάμετρο 95 χιλιόμετρα. Βρίσκεται στο βορειοανατολικό άκρο της Θάλασσας της Ηρεμίας, στα νότια της Λίμνη των Ονείρων, με σεληνογραφικές συντεταγμένες του κέντρου του 31,8° βόρειο πλάτος και 29,9° ανατολικό μήκος. Ο κρατήρας Σακορνάκ αγγίζει το νοτιοανατολικό του χείλος, ενώ βόρεια υπάρχει ο κρατήρας Ντάνιελ.

Ο κρατήρας πήρε το όνομά του προς τιμή του αρχαίου Έλληνα φιλοσόφου, αστρονόμου και γεωγράφου Ποσειδώνιου.

## Περιγραφή
[thumb|right|350px|Oblique view of Posidonius from [Apollo 17.  Note that the lava which flooded the crater reached its rim and is clearly above the mare plain to the west (left).]]
Το χείλος του Ποσειδώνιου είναι χαμηλό και ατελές, ιδίως στη δυτική πλευρά. Το εσωτερικό έχει επιστρωθεί με δευτερογενές στρώμα λάβας στο παρελθόν.

Υπάρχει ένα μικρότερο, ημικυκλικό χείλος ενός ομόκεντρου, πλημμυρισμένου από λάβα κρατήρα στο εσωτερικό του κυρίως χείλους, με κέντρο προς τα ανατολικά. Ο Ποσειδώνιος δεν διαθέτει κεντρική κορυφή, αλλά πυθμένας του είναι λοφώδης, με ένα σύστημα αυλακώσεων, το *Rimae Posidonius*. Ο πυθμένας είναι υπερυψωμένος εξαιτίας της δευτερογενούς ροής λάβας, κάτι το οποίο προκάλεσε πιθανώς και το σύστημα των αυλακώσεων. Στα βορειοανατολικά το χείλος διακόπτεται από τον μικρότερο κρατήρα Ποσειδώνιο B, ενώ στον πυθμένα, λίγο δυτικότερα του κέντρου, υπάρχει ο μικρότερος κρατήρας  rim, offset just to the west of center is another smaller crater Ποσειδώνιος A.

Στην επιφάνεια της Θάλασσας της Ηρεμίας κοντά στον Ποσειδώνιο υπάρχει ένα αξιοσημείωτο σύστημα λοφοσειρών συστολής που είναι παράλληλες προς τη γειτονική «ακτή» της θάλασσας, οι Ράχεις (Dorsa) Σμιρνόφ. Στην κορυφή τους υπάρχει ένας μικρός κρατήρας με διάμετρο μόλις 2 χλμ. Αυτός ο κρατήρας περιβάλλεται από περιοχή πολύ ανοικτόχρωμου υλικού, ένα παράδειγμα σεληνιακής «φωτεινής κηλίδας» (bright spot). Η κορυφή αυτή έφερε παλαιότερα το όνομα «Ποσειδώνιος γ» (Posidonius Gamma ή Y) και παρατηρήθηκε για πρώτη φορά από τον μετέπειτα διευθυντή του Εθνικού Αστεροσκοπείου Αθηνών Ιούλιο Σμιτ το 1857, ο οποίος σημείωσε την ομοιότητά του με τη λευκή περιοχή που περιβάλλει τον κρατήρα Λινναίο.

## Δευτερεύοντες κρατήρες
Ο Ποσειδώνιος περιβάλλεται από μικρότερους κρατήρες (ή τους περιέχει), οι περισσότεροι από τους οποίους δημιουργήθηκαν μάλλον από την ίδια πρόσκρουση. Καθώς συνηθίζεται, αυτοί οι κρατήρες-δορυφόροι ονομάζονται με το όνομα του κύριου κρατήρα ακολουθούμενο από ένα κεφαλαίο γράμμα του λατινικού αλφαβήτου. Υπάρχουν έτσι οι κρατήρες (μεταξύ τους και ο προαναφερόμενος «Ποσειδώνιος γ» ως «Ποσειδώνιος Y»):

## Πηγές

* 
* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι
* Σελίδες της αποστολής LRO με εικόνες υψηλής αναλύσεως:
** «Μαίανδροι στον Ποσειδώνιο»
** Ο Ποσειδώνιος Y

Ποσειδωνιος
Φιλόλαος (κρατήρας)

Ο **Φιλόλαος** είναι κρατήρας στην ορατή από τη Γη πλευρά της Σελήνης, με διάμετρο 70 χιλιόμετρα. Βρίσκεται πολύ βόρεια και έτσι φαίνεται υπό πολύ πλάγια γωνία όταν παρατηρείται από τη Γη. Συγκεκριμένα, οι σεληνογραφικές συντεταγμένες του κέντρου του είναι 72,1° βόρειο πλάτος και 32,4° ανατολικό μήκος. Γειτονικοί του κρατήρες είναι ο πλημμυρισμένος Αναξιμένης στα δυτικά-βορειοδυτικά και ο μικρότερος Αναξαγόρας στα ανατολικά. Επικαλύπτει εν μέρει τον παλαιότερο και δυσδιάκριτο (πολύ διαβρωμένο) κρατήρα Φιλόλαο C στα νότια.

## Περιγραφή
Ο Φιλόλαος διατηρεί μια καλά οριοθετημένη μορφή που δεν έχει μεταβληθεί σημαντικά από την εποχή της δημιουργίας του κρατήρα. Το εξωτερικό χείλος του είναι χονδρικά κυκλικό, αλλά με ακανόνιστες λεπτομέρειες σαν ζαρώματα, που έχουν ίχνη κατολισθήσεων. Το πιο αξιοσημείωτο τέτοιο ίχνος είναι μία τριγωνική περιοχή στο ανατολικό χείλος. Το εσωτερικό χείλος του κρατήρα διαθέτει ένα σύνθετο σύστημα «αναβαθμίδων» με απότομο άκρο σε σημεία όπου συνέβησαν κατολισθήσεις. Τα εξωτερικά τοιχώματα του κρατήρα εκτείνονται προς τα έξω μέχρι σχεδόν το μισό της διαμέτρου του προς όλες τις κατευθύνσεις. Ο Φιλόλαος διαθέτει σύστημα ακτίνων και για τον λόγο αυτόν ταξινομείται χρονολογικά στην Κοπερνίκεια περίοδο.

Ο πυθμένας του Φιλολάου είναι αρκετά ανάγλυφος, με λόφους γύρω από το κέντρο και προς τα βορειοανατολικά, και με κύριο χαρακτηριστικό του την ύπαρξη δύο ψηλών κορυφών αντί μιας κεντρικής. Η μία από αυτές υψώνεται προς τα νότια του κέντρου του κρατήρα, ενώ η άλλη προς τα ανατολικά του κέντρου. Υπάρχει επίσης ένα ζεύγος μικρών λόφων προς τα βορειοδυτικά του κέντρου. Το πλέον επίπεδο μέρος του πυθμένα είναι το βορειοανατολικό. Δεν υπάρχουν ευδιάκριτοι μεταγενέστεροι κρατήρες στον πυθμένα.

## Δευτερεύοντες κρατήρες
Ο Φιλόλαος περιβάλλεται από μικρότερους κρατήρες, οι περισσότεροι από τους οποίους δημιουργήθηκαν μάλλον από την ίδια πρόσκρουση. Καθώς συνηθίζεται, αυτοί οι κρατήρες-δορυφόροι ονομάζονται με το όνομα του κύριου κρατήρα ακολουθούμενο από ένα κεφαλαίο γράμμα του λατινικού αλφαβήτου. Υπάρχουν έτσι οι κρατήρες:

## Εξωτερικοί σύνδεσμοι
* «Δίδυμες κορυφές», *Lunar Photo of the Day*, 4 Μαρτίου 2006

## Πηγές


* 
* 
* 
* 
* 
* 
* 
* 
* 
* 
* 
* 

Φιλολαος
Θίο Γουόλκοτ

O **Θίο Γουόλκοτ** (*Theo Walcott*) είναι Άγγλος πρώην επαγγελματίας ποδοσφαιριστής που αγωνίστηκε τελευταία φορά ως επιθετικός στην Έβερτον και στην Εθνική Αγγλίας. Γεννήθηκε το 1989 στο Λονδίνο και έχει καταγωγή από την Αγγλία και την Τζαμάικα.

## Καριέρα
### Σε συλλόγους
Ξεκίνησε να αγωνίζεται επαγγελματικά το 2005 στη Σαουθάμπτον. Τον Ιανουάριο του 2006 πήρε μεταγραφή για την Άρσεναλ.Με την Άρσεναλ έχει κατακτήσει τρία Κύπελλα Αγγλίας και τρία Κομιούνιτι Σιλντ, ενώ το 2006 έφτασε στον τελικό του Τσάμπιονς Λιγκ. Τον Ιανουάριο του 2018 υπέγραψε στην Έβερτον.
### Στην εθνική ομάδα
Στην εθνική Αγγλίας παίζει από το 2006. Ήταν στην αποστολή της ομάδας στο Μουντιάλ του 2006 και στο Euro του 2012.
## Παραπομπές


Κατηγορία:Άγγλοι ποδοσφαιριστές
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Σαουθάμπτον ΦΚ
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Έβερτον
Πρωτάθλημα καλαθοσφαίρισης ανδρών Basket League 2017-2018

Το **Πρωτάθλημα καλαθοσφαίρισης Basket League 2017-2018** αποτέλεσε την 78η διοργάνωση του ελληνικού πρωταθλήματος καλαθοσφαίρισης ανδρών και την 26η διοργάνωση σε επαγγελματικό επίπεδο υπό τον ΕΣΑΚΕ. Η έναρξη των αγώνων του πρωταθλήματος ορίστηκε στις 7 Οκτωβρίου 2017.  Πρωταθλητής αναδείχθηκε ο Παναθηναϊκός, για 36η φορά στην ιστορία του, επικρατώντας του Ολυμπιακού στους τελικούς του πρωταθλήματος με σκορ 3-2 νίκες. 

## Ομάδες
### Άνοδος και Υποβιβασμός
Ο Απόλλων&nbsp;Πατρών και η Δόξα Λευκάδας υποβιβάστηκαν μετά το πρωτάθλημα 2016-17 στην Α2. Ο Πανιώνιος Βίκος Cola και ο Γυμναστικός Λάρισας Φάρος προβιβάστηκαν από το πρωτάθλημα 2016-17 της Α2.

### Τοποθεσίες και Γήπεδα

### Προσωπικό και στολές

## Κανονική σεζόν

### Βαθμολογία

### Αποτελέσματα

### Θέσεις ανα αγωνιστική
Ο πίνακας παραθέτει τις θέσεις των ομάδων μετά την ολοκλήρωση κάθε αγωνιστικής.

Τελευταία ενημέρωση:13 Μαΐου 2018, Πηγή: ΕΣΑΚΕ

## Playoffs
Στα playoffs συμμετέχουν οι ομάδες που τερματίζουν στις θέσεις 1-8 της κανονικής περιόδου.

### Προημιτελικά
Στα προημιτελικά, οι ομάδες πρέπει να κερδίσουν δύο παιχνίδια για να κερδίσουν τη σειρά. Έτσι, αν μια ομάδα κερδίσει δύο παιχνίδια πριν συμπληρωθούν τα τρία παιχνίδια της φάσης, η σειρά ολοκληρώνεται. Η ομάδα που τερμάτισε στην υψηλότερη θέση της κανονικής περιόδου, παίζει το πρώτο και το τρίτο (αν είναι απαραίτητο) παιχνίδι της σειράς στην έδρα της. 

### Ημιτελικά
Στα ημιτελικά, οι ομάδες πρέπει να κερδίσουν τρία παιχνίδια για να κερδίσουν τη σειρά. Έτσι, αν μια ομάδα κερδίσει τρία παιχνίδια πριν συμπληρωθούν τα πέντε παιχνίδια της φάσης, τα παιχνίδια που απομένουν παραλείπονται. Η ομάδα που τερμάτισε στην υψηλότερη θέση της κανονικής περιόδου, παίζει το πρώτο, το δεύτερο και το πέμπτο (αν είναι απαραίτητο) παιχνίδι της σειράς στην έδρα της.

### Μικρός Τελικός
Στη σειρά για την **τρίτη θέση**, οι ομάδες πρέπει να κερδίσουν τρία παιχνίδια για να κερδίσουν τη σειρά. Έτσι, αν μια ομάδα κερδίσει τρία παιχνίδια πριν συμπληρωθούν τα πέντε παιχνίδια της φάσης τα παιχνίδια που απομένουν παραλείπονται. Η ομάδα που τερμάτισε στην υψηλότερη θέση της κανονικής περιόδου, παίζει το πρώτο, το τρίτο και το πέμπτο (αν είναι απαραίτητο) παιχνίδια της σειράς στην έδρα της.

### Τελικός
Στον τελικό η ομάδα που θα κερδίσει τρεις αγώνες αναδεικνύεται **πρωταθλήτρια**. Έτσι, αν μια ομάδα κερδίσει τρία παιχνίδια πριν συμπληρωθούν τα πέντε παιχνίδια της φάσης, τα παιχνίδια που απομένουν παραλείπονται. Η ομάδα που τερμάτισε στην υψηλότερη θέση της κανονικής περιόδου, παίζει το πρώτο, το τρίτο και το πέμπτο (αν είναι απαραίτητο) παιχνίδι της σειράς στην έδρα της. 

## Δείτε επίσης
* Κύπελλο Ελλάδας καλαθοσφαίρισης ανδρών 2017-2018

## Παραπομπές


## Εξωτερικοί σύνδεσμοι
* Επίσημος ιστότοπος του ΕΣΑΚΕ

Κατηγορία:Α1 εθνική κατηγορία καλαθοσφαίρισης ανδρών
Πρωταθλημα Ελλαδος Α1 Ανδρων 2017 2018
Πρωταθλημα Ελλαδος Α1 Ανδρων 2017 2018
Χάραδρο Αχαΐας

Το **Χάραδρο** (γνωστό ακόμα και σήμερα με την παλιά του ονομασία **Βελβίτσι**) είναι χωριό της Αχαΐας, το οποίο υπάγεται διοικητικά στη Δημοτική Ενότητα Πατρέων του Δήμου Πατρέων. Κατά την εθνική απογραφή του 2011 το Χάραδρο είχε πληθυσμό 110 μόνιμους κατοίκους.

## Τοποθεσία
Ο οικισμός βρίσκεται χτισμένος σε μία ημιορεινή περιοχή, σε υψόμετρο περίπου 320 μέτρων, στους βορειοδυτικούς πρόποδες του Παναχαϊκού όρους και βορειοανατολικά της πόλης της Πάτρας. Δίπλα από τον οικισμό ρέει ο ποταμός Χάραδρος, ενώ από αυτόν προέρχεται και η σύγχρονη ονομασία του χωριού. Γειτνιάζει με τη Βούντενη και του Μπάλα και απέχει οδικώς περίπου 10 χιλιόμετρα από το κέντρο της Πάτρας.

**Η συνοικία Δραγόλαινα**Μεγάλη συνοικία του χωριού αποτελεί η *Δραγόλαινα* ή *Δραγώλενα*, που βρίσκεται λίγο  ψηλότερα από το Χάραδρο έχοντας θέα στον οικισμό, την Πάτρα, το Ρίο, τον Πατραϊκό κόλπο καθώς και τη γειτονική Βούντενη (Σκιόεσσα) με την οποία συνορεύει, ενώ την διασχίζει η ομώνυμη οδός.

## Ιστορικά στοιχεία
### Ονομασία
Για την παλιά ονομασία *Βελβίτσι* υπάρχουν απόψεις σχετικά με την ξενική καταγωγή της· ότι είτε είναι σλάβικη και σημαίνει «τόπος με ιτιές» είτε ότι σημαίνει «εύφορος τόπος» ή «τόπος που αξίζει» (από τις λέξεις *vlej* και *vitsi*). Η νεότερη ονομασία *Χάραδρο* προέρχεται από τον ομώνυμο ποταμό που διασχίζει την περιοχή.

### Διοικητική εξέλιξη
Μετά την Επανάσταση, στις 20 Απριλίου 1835 το Βελβίτσι προσαρτάται στον τότε Δήμο Αργυραίων ενώ με το ΦΕΚ 5Α της 8ης Μαρτίου 1841 προσαρτήθηκε στον Δήμο Πατρέων. Με το ΦΕΚ 256Α της 28ης Αυγούστου 1912 αποτέλεσε τμήμα της νεοσύστατης Κοινότητας Μποζαϊτίκων μέχρι το 1925, όπου, με το ΦΕΚ 130Α της 25ης Μαΐου εκείνου του έτους, προσαρτήθηκε εκ νέου στον Δήμο Πατρέων τμήμα του οποίου αποτελεί έκτοτε.

Μετονομάστηκε από *Βελβίτσι* σε *Χάραδρο* το 1928 με το ΦΕΚ 156Α της 8ης Αυγούστου 1928.

## Δημογραφική εξέλιξη
Εμφανίζεται ως οικισμός για πρώτη φορά το 1830 και έκτοτε απογράφεται αυτοτελώς. Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Χάραδρου Αχαΐας. eetaa.gr. Ανακτήθηκε: 24/10/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Πατρέων
Αλέξανδρος Πέτροβιτς του Όλντενμπουργκ

Ο **Αλέξανδρος Πέτροβιτς** (ρωσικά: *Александр Петрович*, 2 Ιουνίου 1844 – 6 Σεπτεμβρίου 1932) από τον Οίκο του Σλέσβιχ-Χόλσταϊν-Γκόττορπ ήταν δούκας του Ολδεμβούργου. 

## Βιογραφία
Ο *Αλέξανδρος Φρειδερίκος Κωνσταντίνος* ήταν το τέταρτο παιδί και ο δεύτερος (πρώτος επιζήσας) γιος του Πέτρου Α΄ του Ολδεμβούργου και της Θηρεσίας του Νάσσαου-Βάιλμπουργκ, κόρης του Γουλιέλμου του Νάσσαου.

Έγινε υποστράτηγος του Αλεξάνδρου Γ΄ της Ρωσίας και διοικητής της φρουράς. Ήταν ο υποψήφιος που πρότεινε η Ρωσία ως διάδοχο του Αλεξάνδρου του Μπάττενμπεργκ, Πρίγκηπα της Βουλγαρίας, αλλά δεν υποστηρίχθηκε από τις άλλες Μεγάλες Δυνάμεις. Στον Α΄ Παγκόσμιο Πόλεμο ο Νικόλαος Β΄ της Ρωσίας διόρισε τον Αλέξανδρο, που ήταν ιατρός, προϊστάμενο των ιατρικών υπηρεσιών του στρατού.

Μαζί με τη σύζυγό του, Ευγενία του Λόιχτενμπεργκ, ήταν σημαντικοί φιλάνθρωποι και ίδρυσαν σχολεία, νοσοκομεία, ορφανοτροφεία και άλλους φιλανθρωπικούς οργανισμούς στη Ρωσία. Το 1902 όχλος αγροτών έκαψε το σπίτι του. Ίδρυσε σανατόριο στην Κριμαία και κάλεσε πληγωμένους Βρετανούς και Γάλλους στρατιώτες να μείνουν ελεύθερα, κάτι που τον έκανε διάσημο. 

Κατά την Επανάσταση του 1918 τον κυνήγησαν οι Μπολσεβίκοι για να τον εκτελέσουν, αλλά διέφυγε στη Φινλανδία και μετά στη Γαλλία, όπου απεβίωσε το 1932 στο Μπιαρρίτς σε ηλικία 88 ετών.

## Οικογένεια
Νυμφεύθηκε το 1868 την Ευγενία ντε Μπωαρναί, κόρη του Μαξιμιλιανού του Λόιχτενμπεργκ, και είχε ένα τέκνο:
* Πέτρος Β΄ (1868 - 1924), Δούκας του Ολδεμβούργου.

## Πρόγονοι

## Παραπομπές


## Πηγές
* "Current Foreign Topics", The New York Times, St. Petersburg, 31 August 1889
* Vassili, Paul. Behind the Veil at the Russian Court
* "Russian Mob Burns Another Chateau", The New York Times, St. Petersburg, 2 May 1902

Κατηγορία:Δούκες του Όλντενμπουργκ
Κωνσταντίνος Πέτροβιτς του Όλντενμπουργκ

Ο **Κωνσταντίνος Πέτροβιτς** (ρωσ. *Константин Петрович*, 9 Μαΐου 1850 - 18 Μαρτίου 1906) του Οίκου του Σλέσβιχ-Χόλσταϊν-Γκόττορπ ήταν πρίγκιπας του Ολδεμβούργου.

## Βιογραφία
Γεννήθηκε στην Αγία Πετρούπολη και ήταν το έβδομο παιδί και ο τέταρτος (δεύτερος επιβιώσας) γιος του Πέτρου Γεώργιεβιτς του Ολδεμβούργου και της Θηρεσίας του Νάσσαου-Βάιλμπουργκ, κόρης του Γουλιέλμου, Δούκα του Νάσσαου.

Απεβίωσε το 1906 στη Νίκαια της Γαλλίας σε ηλικία 56 ετών.

## Οικογένεια
Νυμφεύτηκε το 1882 μοργανατικά την Αγκριππίνα Γιαπαρίντζε, πλούσια από τη Γεωργία. Ο εξάδελφος του πατέρα του, Πέτρος Β΄, απένειμε σε αυτήν και τους απογόνους της τον τίτλο της *[[Κόμης|κόμισσας (/κόμη]]) του Τσάρνεκαου*. Απέκτησαν έξι τέκνα:
* Αλεξάνδρα (1883 - 1957), παντρεύτηκε το Γεώργιο Αλεξάνδροβιτς Γιουριέφσκυ, γιο του Αλεξάνδρου Β΄ της Ρωσίας.
* Αικατερίνη (1884 - 1963).
* Νικόλαος (1885 - 1976), παντρεύτηκε την ευγενή και ηθοποιό Μαριάννα Ερίκοβνα φον Πίστολκορς.
* Αλέξιος (1887 - 1918).
* Πέτρος (1889 - 1961).
* Νίνα (1892 - 1922).

## Πρόγονοι

## Παραπομπές


## Αναφορές
* Harcave, Sidney, Trans. The Memoirs of Count Witte. New York: M.E. Sharp, 1990. Ch. IX Kiev in the 1880s, p. 79
* Alex Butterworth, The World That Never Was, Vintage Books, New York, 2011, p. 146
* "Russian Prince Sentenced in Italy," New York Times, 2 October 1901

## Εξωτερικοί σύνδεσμοι
* 

Κατηγορία:Δούκες του Όλντενμπουργκ
Τροχονόμος

**Τροχονόμος** ονομάζεται ο ειδικός Αστυνομικός της Τροχαίας ο οποίος ρυθμίζει την κυκλοφορία πεζών και αυτοκινήτων στις οδούς κατά τις ώρες αιχμής ή όποτε το επιβάλλει η περίσταση. Στο σημείο που υπάρχει τροχονόμος, ότι και να δείχνουν οι φωτεινοί σηματοδότες δεν ισχύει και τόσο οι οδηγοί των αυτοκινήτων όσο κι οι πεζοί πρέπει να προσέχουν μόνο τον πρώτο. Επίσης έτσι ονομάζεται η διασταύρωση στην οποία υπάρχει κουβούκλιο μέσα στο οποίο βρίσκεται τροχονόμος. Τα τελευταία χρόνια 30 περίπου χρόνια έχει καθιερωθεί και ο θεσμός του σχολικού τροχονόμου για να μπορούν οι μαθητές να πηγαινοέρχονται στα σχολεία τους με ασφάλεια.

Κατηγορία:Αυτοκίνητο
Πάλμερ (Νότια Αυστραλία)

Το **Πάλμερ** (αγγλ: *Palmer*) είναι οικισμός της Αυστραλίας στην πολιτεία της Νότιας Αυστραλίας. Διοικητικά ανήκει στο περιφερειακό συμβούλιο του Μιντ Μάρεϊ (*Mid Murray*) και σύμφωνα με τα στοιχεία της απογραφής του 2016, ο πληθυσμός του ανέρχεται στους 202 κατοίκους.

## Γενικά και ιστορικά στοιχεία
Κτισμένο 70 χλμ ΒΑ της Αδελαΐδας, δημιουργήθηκε στα τέλη της δεκαετίας του 1860 και οφείλει την ονομασία του σε έναν Βρετανό συνταγματάρχη ονόματι Τζορτζ Πάλμερ, ενώ οι πρώτοι κάτοικοί του ήταν κυρίως εργατές των τοπικών ορυχείων και κτηνοτρόφοι. Κατά τις αρχές της δεκαετίας του 1870, το Πάλμερ μαστιζόταν από περιστατικά εκτεταμένης ζωοκλοπής, με αποτέλεσμα να εγκατασταθεί στον οικισμό αστυνομική δύναμη, ενώ το 1881 ξεκίνησε τη λειτουργία του το τοπικό σχολείο.

Το 2006 είχε πληθυσμό 329 κατοίκων, ενώ σύμφωνα με την απογραφή του 2016, στο Πάλμερ κατοικούν 202 άτομα (52 οικογένειες), μεταξύ των οποίων συγκαταλέγονται 7 Αβορίγινες, ενώ οι περισσότεροι κάτοικοι δεν ανήκουν σε κάποιο θρήσκευμα.

Σημεία ενδιαφέροντος του Πάλμερ είναι το τοπίο με ογκόλιθους γρανίτη σε ποικίλους σχηματισμούς, η λουθηρανική εκκλησία και η παλιά σιδηροδρομική γέφυρα του Ρίντι Κρικ.

## Παραπομπές


## Εξωτερικοί σύνδεσμοι
* Ο χάρτης του οικισμού.
Κατηγορία:Νότια Αυστραλία
Έλιμαρ του Όλντενμπουργκ

Ο **Έλιμαρ** (δανικά: *Elimar*, 23 Ιανουαρίου 1844 - 17 Οκτωβρίου 1895) από τον Οίκο του Σλέσβιχ-Χόλσταϊν-Γκόττορπ ήταν πρίγκιπας του Ολδεμβούργου και αδελφός της Αμαλίας, Βασίλισσας της Ελλάδας.

## Βιογραφία
Ο *Αντώνιος Γκύντερ Φρειδερίκος Έλιμαρ* γεννήθηκε στο Ολδεμβούργο και ήταν ο δευτερότοκος γιος του Αυγούστου του Ολδεμβούργου και της Καικιλίας του Χόλσταϊν-Γκόττορπ, κόρης του Γουσταύου Δ΄ Αδόλφου της Σουηδίας. Είχε δύο ετεροθαλή αδέλφια: από τον πρώτο γάμο του πατέρα του την Αμαλία, σύζυγο του Όθωνα της Ελλάδας, και από τη δεύτερη σύζυγο του πατέρα του τον Πέτρο Β΄ του Ολδεμβούργου. Η Καικιλία ήταν η τρίτη σύζυγος του Αυγούστου και είχαν κάνει άλλους δύο γιούς, τον Αλέξανδρο και τον Αύγουστο, που όμως απεβίωσαν νωρίς.

Ήταν ευχάριστος και έκανε ό,τι μπορούσε για να ευχαριστήσει τον ανήσυχο πατέρα του, ο οποίος είχε αποφασίσει να προσέχει τον γιο, που του απέμεινε από τον τρίτο του γάμο. Ήταν υπομονετικός και ήθελε να μορφωθεί καλά. Πήγαινε σε δημόσιες ακαδημίες και έκανε τον πατέρα του να ενδιαφερθεί. Ακόμη και όταν ο Αύγουστος απεβίωσε το 1853, ο Έλιμαρ συνέχισε να παρακολουθεί στις δημόσιες ακαδημίες.

Με τη σύζυγό του διέμεναν στο Κάστρο Μπρότζανυ της Σλοβακίας, όπου τώρα στεγάζεται το Μουσείο Πούσκιν.

## Οικογένεια
Νυμφεύτηκε μοργανατικά τη βαρόνη Ναταλία Φόγκελ του Φρίζενχοφ, ανιψιά του Ρώσου ποιητή Αλεξάντρ Πούσκιν και εξαδέλφη της Νατάλια Αλεξαντρόβνα Πούσκινα, συζύγου του Νικολάου Γουλιέλμου του Νάσσαου. Είχε τέκνα:
* Αλεξανδρινή Γουσταύα Φρειδερίκη (1877 - 1901), Κόμισσα του Βέλσμπουργκ.
* Γουσταύος Γρηγόριος Αλέξανδρος (1878 - 1927), Κόμης του Βέλσμπουργκ, νυμφεύτηκε τη Λουίζε, Κόμισσα του Χαν.

## Πρόγονοι



## Παραπομπές


Κατηγορία:Δούκες του Όλντενμπουργκ
Πέτρος Β΄ του Όλντενμπουργκ

Ο **Πέτρος Β΄** (γερμ. *Peter II.*, 8 Ιουλίου 1827 - 13 Ιουνίου 1900) από τον Οίκο του Σλέσβιχ-Χόλσταϊν-Γκόττορπ ήταν δούκας του Ολδεμβούργου. Ήταν αδελφός της Αμαλίας, συζύγου του Όθωνα της Ελλάδας.

## Βιογραφία
Ο *Νικόλαος Φρειδερίκος Πέτρος* γεννήθηκε στο Ολδεμβούργο και ήταν ο πρωτότοκος γιος του Αύγουστου του Ολδεμβούργου και της Ίντα, κόρης του Βίκτωρα Β΄ του Άνχαλτ-Μπέρνμπουργκ-Σάουμπουργκ-Χόιμ.Η Ίντα ήταν η δεύτερη σύζυγος του πατέρα του, ενώ η πρώτη ήταν η αδελφή της, Αδελαΐδα. Ο Πέτρος Β΄ είχε τρία επιζώντα ετεροθαλή αδέλφια: από τον πρώτο γάμο του Αύγουστου είχε την Αμαλία, σύζυγο του Όθωνα της Ελλάδας, και τη Φρειδερίκη, και από τον τρίτο γάμο του πατέρα του είχε τον Έλιμαρ.

Υπηρέτησε ως στρατηγός του ιππικού στον πρωσικό στρατό και ως στρατηγός του πεζικού στον στρατό του Αννοβέρου. Το 1853 απεβίωσε ο πατέρας του και τον διαδέχθηκε· κυβερνούσε σε μία χώρα 800.000 κατοίκων. Ήταν τρίτος εξάδελφος του Νικολάου Α΄ της Ρωσίας και είχαν πολύ καλές οικογενειακές σχέσεις με τον κλάδο αυτόν του Οίκου. Έτσι στον Πόλεμο της Κριμαίας (1853-56) έλαβε το μέρος της Ρωσίας και εναντιώθηκε στην Αυστρία. Στον Α΄ Πόλεμο του Σλέσβιχ-Χόλσταϊν (1848-51) διεκδίκησε περιοχές που κατέλαβε η Πρωσία, αλλά το 1866 παραχώρησε τις διεκδικήσεις που είχε στα δύο δουκάτα. Το επόμενο έτος συνεργάστηκε στρατιωτικά με την Πρωσία και τα στρατεύματά του ενσωματώθηκαν στα στρατεύματα του Φρειδερίκου Καρόλου της Πρωσίας κατά τον Γαλλο-Πρωσικό Πόλεμο.

Από την υπερβολική εργασιακή καταπόνηση απέκτησε καρδιακά προβλήματα και οι φυσιοθεραπευτές του τού συνέστησαν να κάνει ένα ταξίδι στο εξωτερικό. Απεβίωσε το επόμενο έτος (1900) στη θερινή διαμονή του στο Ράστεντε. Τον διαδέχθηκε ο πρωτότοκος γιος του Φρειδερίκος Αύγουστος Β΄.

## Οικογένεια
Νυμφεύτηκε το 1852 την Ελισάβετ των Βέττιν, κόρη του Ιωσήφ της Σαξονίας-Αλτεμβούργου, και είχε τέκνα:
* Φρειδερίκος Αύγουστος Β΄ (1852 - 1931), Μέγας Δούκας του Ολδεμβούργου.
* Γεώργιος Λουδοβίκος (1855 - 1939).
Η Ελισάβετ απεβίωσε το 1896.

Ίσως ήταν πατέρας ενός -από μη νόμιμη σχέση- τέκνου:
* (νόθος) Πέτερ Άλτμαν (1857 - 1934).

## Πρόγονοι

## Παραπομπές


Κατηγορία:Δούκες του Όλντενμπουργκ
Νικόλαος του Όλντενμπουργκ

Ο **Νικόλαος** (γερμ. *Nikolaus*, 10 Αυγούστου 1897 - 3 Απριλίου 1970) του Οίκου του Σλέσβιχ-Χόλσταϊν-Γκόττορπ ήταν διάδοχος (1900-18), τιτουλάριος διάδοχος (1918-31) και τιτουλάριος μέγας δούκας του Ολδεμβούργου (1931-70).

## Βιογραφία
Ο *Νικόλαος Φρειδερίκος Γουλιέλμος* ήταν το πρώτο παιδί και ο δεύτερος (μόνος επιβιώσας) γιος του Φρειδερίκου Αυγούστου Β΄ του Ολδεμβούργου και της Ελισάβετ Αλεξανδρινής, κόρης του Φρειδερίκου Φραγκίσκου Β΄ του Μεκλεμβούργου-Σβερίν.

Γεννήθηκε στο Ολδεμβούργο και ήταν εξάδελφος της Ιουλιανής της Ολλανδίας. Η Ιουλιανή τον κάλεσε το 1937 στον γάμο της με το  Βερνάρδο του Λίππε. Η κόρη του, Αλίκη, ήταν παράνυφος.

Απεβίωσε το 1970 στο Ράστεντε της Κάτω Σαξονίας σε ηλικία 73 ετών.

## Οικογένεια
Νυμφεύτηκε πρώτα το 1921 την Ελένη, κόρη του Φρειδερίκου του Βάλντεκ και Πύρμοντ, και είχε εννέα τέκνα:
* Αντώνιος Γκύντερ (1923 - 2014), τιτουλάριος Μέγας Δούκας του Ολδεμβούργου.
* Ρίξα (1924 - 1939), τραυματίστηκε θανάσιμα σε πτώση από άλογο.
* *Πέτρος* Φρειδερίκος Αύγουστος Μαξιμιλιανός (1926 - 2016), Πρίγκιπας του Ολδεμβούργου.
* *Αλίκη* Στεφανία Ελισάβετ Θέκλα Ιουλιανή (1928 - 2016), παντρεύτηκε τον Έμιχ του Λάινινγκεν.
* *Έγκιλμαρ* Φρειδερίκος Φραγκίσκος Στέφανος Γουλιέλμος (1934 - 2013), Πρίγκιπας του Ολδεμβούργου.
* Φρειδερίκος Αύγουστος (1936 - 2017), Πρίγκιπας του Ολδεμβούργου.
* *Αλτβούργα* Ελισάβετ Χίλντα Ίνγκεμποργκ Μαρία Λουίζα Ματθίλδη (1938 - 2025), παντρεύτηκε το βαρόνο Ρύντιγκερ του Έρφα.
* *Ούνος* Φρειδερίκος Πέτρος Μαξιμιλιανός (γενν. 1940), Πρίγκιπας του Ολδεμβούργου. Τέκνα του είναι:
** Βεατρίκη φον Στορχ (γενν. 1971), πολιτικός στη Γερμανία.
** Χάιλικα (γενν. 1972), παντρεύτηκε το Γεώργιο των Αψβούργων-Λωρραίνης.
** Κωνσταντίνος (γενν. 1975).
* *Ιωάννης Φρειδερίκος* Αδόλφος (1940 - 2025), Πρίγκιπας του Ολδεμβούργου, δίδυμος αδελφός του Ούνου.

Το 1948 απεβίωσε η Ελένη και ο Νικόλαος έκανε δεύτερο γάμο με την Άννα Μαρία φον Σούτσμπα, του κλάδου Μίλχλινγκ, κόρη του Ρούντολφ του Σούτσμπαρ του κλάδου Μίλχλινγκ και της Ρόουζ Μάρστον.

## Πρόγονοι

## Παραπομπές


## Πηγές
* thePeerage.com - Nikolaus Friedrich Wilhelm von Holstein-Gottorp, Hereditary Grand Duke of Oldenburg
* Genealogics - Leo van de Pas - Nikolaus, Hereditary Grand Duke von Oldenburg
* Genealogisches Handbuch des Adels, Fürstliche Häuser, Reference: 1971

Κατηγορία:Δούκες του Όλντενμπουργκ
Φρειδερίκος Αύγουστος του Όλντενμπουργκ

Ο **Φρειδερίκος-Αύγουστος**, γερμ. Friedrich August (11 Ιανουαρίου 1936 - 9 Ιουλίου 2017) από τον Οίκο του Σλέσβιχ-Χόλσταϊν-Γκόττορπ ήταν τιτουλάριος μέγας δούκας του Όλντενμπουργκ.

## Βιογραφία
Ο Φρειδερίκος-Αύγουστος-Γουλιέλμος-Χριστιανός-Ερνέστος γεννήθηκε στο Ράστεντε του Όλντενμπουργκ και ήταν ο τέταρτος γιος του Νικολάου, διαδόχου και μετά τιτουλάριου μεγάλου δούκα του Όλντενμπουργκ και της Έλενας, κόρης του Φρειδερίκου πρίγκιπα του Βάλντεκ και Πύρμοντ.

Με τη λήξη του Α΄ Παγκοσμίου πολέμου το 1918 και την εγκαθίδρυση της δημοκρατίας στη Γερμανία καταργήθηκαν οι τίτλοι ευγενείας και ο πάππος του έχασε τον τίτλο του μεγάλου δούκα του Όλντενμπουργκ, ώστε οι απόγονοί του φέρουν τον τίτλο μόνο κατ' όνομα. Μεγαλύτερος αδελφός του ήταν ο Αντώνιος-Γκύντερ, τιτουλάριος μέγας δούκας του Όλντενμπουργκ.

## Οικογένεια
Νυμφεύτηκε πρώτα τη Μαρία-Καικιλία του Χοεντσόλερν, κόρη του Λουδοβίκου-Φερδινάνδου, πρίγκιπα της Πρωσίας και είχε τέκνα:
* Παύλος-Βλαδίμηρος γενν. 1969, πρίγκιπας του Όλντενμπουργκ
* Ρίξα γενν. 1970, παντρεύτηκε τον Στέφαν Σάντερς
* Μπιμπάνε γενν. 1974, παντρεύτηκε τον Πέτερ Ντόρνερ

Το 1989 διαζεύχθηκαν και ο Φρειδερίκος Αύγουστος έκανε δεύτερο γάμο με τη Ντονάτα, κόμισσα του Καστέλλ-Ρυντενχάουζεν, χήρα του αδελφού της Μαρίας Καικιλίας. Η Ντονάτα απεβίωσε το 2015 έπειτα από μακρά ασθένεια.. Το 2017 απεβίωσε ο Φρειδερίκος Αύγουστος στο Μεράνο της Ιταλίας και τάφηκε στο Ράστεντε.

## Πρόγονοι



## Παραπομπές


Κατηγορία:Δούκες του Όλντενμπουργκ
Αντώνιος Γκύντερ του Όλντενμπουργκ

Ο **Αντώνιος Γκύντερ**, γερμ. Anton Günther (16 Ιανουαρίου 1923 - 20 Σεπτεμβρίου 2014) από τον Οίκο του Σλέσβιχ-Χόλσταϊν-Γκόττορπ ήταν τιτουλάριος μέγας δούκας του Όλντενμπουργκ.

## Βιογραφία
Ήταν ο πρωτότοκος γιος του Νικολάου διαδόχου και μετά τιτουλάριου μεγάλου δούκα του Όλντενμπουργκ και της Ελένης, κόρης του Φρειδερίκου, πρίγκιπα του Βάλντεκ & Πυρμόντ.

Γεννήθηκε στο Λένσαν του Σλέσβιχ-Χόλσταϊν και ο πάππος του Φρειδερίκος Αύγουστος Β΄, μέγας δούκας του Όλντενμπουργκ πιέστηκε να παραιτηθεί το 1918, με τη λήξη του Α΄ Παγκοσμίου Πολέμου. Ο Αντώνιος Γκύντερ σπούδασε και έλαβε δίπλωμα στη δασοκομία. Ζούσε με την οικογένειά του στην ενορία Γκύλντενσταϊν του Χάρμσντορφ, στο Σλέσβιχ-Χόλσταϊν. Επίσης κατείχε το κάστρο Οϊτίν και το κάστρο Ράστεντε.

Το 1970 διαδέχθηκε τον πατέρα του στον τίτλο. Απεβίωσε το 2014 στο Χάρμσντορφ του Σλέσβιχ-Χόλσταϊν σε ηλικία 91 ετών.

## Οικογένεια
Νυμφεύτηκε το 1951 την Αμελί, κόρη του Ούγου, πρίγκιπα του Λέβενσταϊν-Βέρτχαϊμ-Φρόιντενμπεργκ (πλάγιου κάδου του Οίκου του Βίττελσμπαχ) και είχε τέκνα:
* Ελένη γενν. 1955
* Χριστιανός γενν. 1955, τιτουλ. μέγας δούκας του Όλντενμπουργκ.

## Πρόγονοι


## Αναφορές σε Πηγές


## Πηγές
* Marek, Miroslav. "Genealogy.euweb". Genealogy.EU

Κατηγορία:Δούκες του Όλντενμπουργκ
Ιωάννης Γιαννιδάκης

Ο **Ιωάννης Γιαννιδάκης** του Εμμανουήλ (1910 - 30 Ιουλίου 1979) ήταν Έλληνας πολιτικός. Υπηρέτησε ως βουλευτής στην εκλογική περιφέρεια Ηρακλείου.

## Βιογραφικά στοιχεία
Γεννήθηκε το 1910 (με καταγωγή από τις Αρχάνες Ηρακλείου) και άσκησε το επάγγελμα του εμπόρου. Ανέπτυξε αντιστασιακή δράση στην Κρήτη. Πολιτεύτηκε στο Ηράκλειο και εξελέγη βουλευτής με την ΕΠΕΚ το 1951, 1952 και το 1956. Πέθανε στην Αθήνα και κηδεύτηκε στις 31 Ιουλίου 1979 από το Πρώτο Νεκροταφείο Αθηνών.  Ήταν παντρεμένος με την Ευαγγελία Γιαννιδάκη και απέκτησαν δύο γιους και δύο κόρες.

## Παραπομπές


Κατηγορία:Έλληνες αντιστασιακοί
Κατηγορία:Βουλευτές εκλεγμένοι με την ΕΠΕΚ
Κατηγορία:Βουλευτές Ηρακλείου
Περιβολάκια

Με την ονομασία **Περιβολάκια** μπορεί να αναφέρονται οι εξής οικισμοί:

*Περιβολάκια Λασιθίου, οικισμός της δημοτικής ενότητας Μακρύ Γιαλού, του Δήμου Ιεράπετρας.
* Περιβολάκια Καλαμάτας Μεσσηνίας, οικισμός της Τοπική Κοινότητας Ελαιοχωρίου Καλαμάτας, του Δήμου Καλαμάτας.
* Περιβολάκια Πύλου Μεσσηνίας, οικισμός της δημοτικής ενότητας Πύλου, Δήμου Πύλου - Νέστορος του Νομού Μεσσηνίας.

## Δείτε επίσης
*Περιβολάκια Μεσσηνίας
*Επάνω Περιβολάκια Λασιθίου, οικισμός της δημοτικής ενότητας Μακρύ Γιαλού, του Δήμου Ιεράπετρας.

Κατηγορία:Αποσαφηνίσεις ελληνικών τοπωνυμίων
Εμπορειός Καλύμνου

*Για οικισμούς με το ίδιο όνομα δείτε το λήμμα: [[Εμπορειός]]*

Ο **Εμπορειός** της Καλύμνου είναι μικρό παραθαλάσσιο χωριό των Δωδεκανήσων και ο βορινότερος οικισμός στη νήσο Κάλυμνο, με πληθυσμό 56 κατοίκους σύμφωνα με την απογραφή του 2011. Είναι κτισμένο σε μεσοσταθμικό υψόμετρο 20 μέτρα πάνω από την επιφάνεια της θάλασσας, σε οδική απόσταση 21 χιλιομέτρων (τη μέγιστη οικισμού) από την πρωτεύουσα του νησιού. Βρίσκεται στη βόρεια πλευρά του όρμου Αργινώντα, μέσα σε δικό του ορμίσκο, του οποίου η έξοδος προφυλάσσεται από τη νησίδα Καλαβρός (1,2 χιλιόμετρο νότια του Εμπορειού). Κοντινότερος οικισμός είναι τα Σκαλιά, σε οδική απόσταση 3 χιλιομέτρων. Οι γεωγραφικές συντεταγμένες του Εμπορειού Καλύμνου είναι πλάτος 37°03΄ Βόρειο και μήκος 26°56΄ Ανατολικό.

Διοικητικά ο Εμπορειός υπάγεται σήμερα στον Δήμο Καλυμνίων, της Περιφερειακής Ενότητας Καλύμνου της Περιφέρειας Νότιου Αιγαίου. Παλαιότερα, εντελώς αντίστοιχα, ήταν οικισμός του Δήμου και της Επαρχίας Καλύμνου, του Νομού Δωδεκανήσου.

Η εξέλιξη του πληθυσμού του Εμπορειού στις επίσημες απογραφές φαίνεται στον παρακάτω πίνακα.

Στην περιοχή του Εμπορειού υπάρχει ιχθυοτροφείο, μια ανεξερεύνητη σπηλιά και τα ερείπια αρχαίου οικισμού, Κυκλώπειων Τειχών. Βορειοανατολικά του χωριού βρίσκονται τα λείψανα ενός αρχαίου πύργου που ονομάζεται «Καστρί» που επόπτευε το θαλάσσιο χώρο και το λιμάνι. Τα δείγματα επιφανειακής κεραμικής που εντοπίστηκαν μαζί με τη τειχοδομία των πύργων χρονολογούν τον οικισμό στα τέλη του 4ου - αρχές 3ου αιω. π.Χ. Τα οικοδομήματα του εσωτερικού του οχυρού διατηρούνται σε κατάσταση θεμελίων. Από αυτά ξεχωρίζει ένα στενόμακρο οικοδόμημα, το οποίο αποτελούσε ελαιοτριβείο. Ενδιαφέρον παρουσιάζει το εξωκλήσι του Αγίου Πέτρου στην κοντινή Παλαιόνησο, στο οποίο σώζονται αξιοσημείωτες τοιχογραφίες. Ο ενοριακός ναός τιμάται στο όνομα του Αγίου Γεωργίου.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 12 (1971), σελ. 259
* *Ελλάς: οδικοί-τουριστικοί χάρτες*, έκδ. Ν. & Ι. Φώτης, 33η έκδοση, Αθήνα 2005/6
* Καρποδίνη-Δημητριάδη, Ε.: *Τα ελληνικά νησιά*. Πλήρης εικονογραφημένος οδηγός. Εκδοτική Αθηνών Α.Ε., Αθήνα 1987, σελ. 177.
* *[[Google Earth]]*

Κατηγορία:Χωριά της Καλύμνου
Κατηγορία:Χωριά της περιφερειακής ενότητας Καλύμνου
Κάιλ Γκας

Ο **Κάιλ Ρίτσαρντ Γκας** (αγγλικά: *Kyle Richard Gass*, γενν. 14 Ιουλίου 1960) είναι Αμερικανός μουσικός και ηθοποιός, περισσότερο γνωστό ως μέλος των Tenacious D, μέσω των οποίων βραβεύθηκε και με Grammy Καλύτερης Metal Εμφάνισης, μαζί με τον χρόνια φίλο του, Τζακ Μπλακ. Ωστόσο, έχει και το δικό του supergroup συγκρότημα, Kyle Gass Band, το οποίο το δημιούργησε μετά τη διάλυση του άλλου side-project σχήματος, Trainwreck. Ο Γκας έχει κι αρκετές εμφανίσεις τόσο στον κινηματογράφο, σε ταινίες όπως το *[[Το Ξωτικό των Χριστουγέννων]]* (2003) και το Kung Fu Panda (2008), όσο και στην τηλεόραση, σε σειρές όπως το *[[Seinfeld]]* και το *[[Τα Φιλαράκια|Friends]]*.

## Παραπομπές


## Εξωτερικοί σύνδεσμοι
* 
* 
* 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί τραγουδοποιοί
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί κιθαρίστες
Κατηγορία:Αμερικανοί τραγουδιστές
Κατηγορία:Βραβευμένοι με Grammy
Κατηγορία:Tenacious D
Ένωση Σωματείων Αμειβόμενων Πετοσφαιριστών

Η **Ένωση Σωματείων Αμειβόμενων Πετοσφαιριστών** (**Ε.Σ.Α.Π.**) ιδρύθηκε στις 31 Ιουλίου 2006 ως αστικός συνεταιρισμός περιορισμένης ευθύνης ο οποίος διεξάγει τις επαγγελματικές διοργανώσεις της πετοσφαίρισης ανδρών στην Ελλάδα. Η Ε.Σ.Α.Π. αποτελεί μέλος της Ελληνικής Ομοσπονδίας Πετοσφαίρισης, ωστόσο λειτουργεί ανεξάρτητα σε οικονομικό και διοικητικό επίπεδο από την Ε.Ο.ΠΕ..

Αποτελεί τη διοργανώτρια αρχή του πρωταθλήματος της A1 Εθνικής Κατηγορίας Ανδρών (Volley League) από την αγωνιστική περίοδο 2006–2007. Επίσης, η Ε.Σ.Α.Π. διοργανώνει το League Cup Ανδρών από το 2011.

## Παραπομπές


## Εξωτερικοί σύνδεσμοι
* 
* 

Κατηγορία:Πετοσφαίριση στην Ελλάδα
Κυανή Ακτή Συρίας

δεξιά|μικρογραφία|300px|Η Κυανή Ακτή Συρίας
**Η Κυανή Ακτή Συρίας** ή **Cote d' Azur** (στα αραβικά  *al-Shāṭiʼ al-Azraq*) είναι ένα παραθαλάσσιο θέρετρο που βρίσκεται 8 χιλιόμετρα βόρεια της Λαττάκειας, στη Συρία. Βρίσκεται κατά μήκος της Μεσογειακής ακτής, σε χώρο αρχαιολογικής σημασίας που ονομάζεται Ρας Ιμπν Χάνι. Τα δύο ξενοδοχεία πέντε αστέρων της Λαττάκειας βρίσκονται σε αυτό το θέρετρο, μαζί με το "Χωριό", το οποίο αποτελείται από ιδιωτικά διαμερίσματα διακοπών και κάμπινγκ. Κατά τη διάρκεια του καλοκαιριού, ολόκληρη η περιοχή είναι γεμάτη με οικογένειες Συρίων που κάνουν διακοπές.

## Παραπομπές


Κατηγορία:Αξιοθέατα στη Συρία